ཉིན་ཤེས་འཕྲིན་བརྡ་མེད་པའི་རྐྱེན་ལ་བརྟེན་ནས་གསར་འགྱུར་གཏང་ཐུབ་མ་སོང་བས་དགོངས་འགལ་མེད་པར་ཞུ་བ་དང་ཆབས་གཅིག་དེ་རིང་ཉིན་ཤེས་ཀྱི་གསར་འགྱུར་སྡོམ་ནས་བཀོད་ན།སྤྱི་ལོ་༢༠༡༤ལོར་ཟླ་༡པོའི་ཚེས་༣ཉིན་རྫོང་སར་མཁན་ཕུན་ཚོགས་རྣམ་རྒྱལ་དཔལ་ཡུལ་རྫོང་འཛིན་ཁོག་ཤང་།སྤོམ་འཛོམ་དགོན་དུ་ཕེབས།ཚེས་༤ཉིན་བླ་གྲྭ་༢༠༠ལྷག་ཙམ་ལ་དཔལ་ཀྱེ་ཡི་རྡོ་རྗེའི་སྟ་གོན་དང་།མི་སེར་སྟོང་ལྷག་ཙམ་ལ་སྤྱན་རས་གཟིགས་ཀྱི་རྗེས་གནང་སྩལ།ཚེས་༥ཉིན་བླ་གྲྭ་རྣམས་ལ་ཀྱེ་རྡོར་དངོས་གཞི་དང་།གུར་ལྷ་བརྒྱད།དཔལ་མགོན་ཞལ་བཞི་པ།མགོན་པོ་སྟག་ཞོན་བཅས་ཀྱི་བརྗེས་གནང་བཅས་གནང་།ཚེས་༦་ཉིན་བླ་གྲྭ་རྣམས་ལ་འཇིག་བྱེད་སྟ་གོན་དང་།མི་སེར་སྟོང་༢་ལྷག་ཙམ་ལ་རྩ་གསུམ་དྲིལ་སྒྲུབ་ཀྱི་དབང་གནང་།སྤྱི་ཚེས་༧ཉིན་བླ་གྲྭ་རྣམས་ལ་འཇིག་བྱེད་དངོས་གཞིའི་དབང་དང་།མཁའ་སྤྱོད་བྱིན་རླབས་བཅས་གནང་།སྟག་མོ་དགོན་ལྷ་ཁང་གསར་པར་རབ་གནས་དང་སློབ་ཆུང་སློབ་གྲྭ་བ་༧༠ལྷག་ཙམ་ལ་འཇམ་དཔལ་གང་བློ་མ་དང་བཀྲ་ཤིས་བརྒྱད་པ་སོགས་སློབ་ཆུང་བའི་ཞལ་འདོན་རྣམས་ཀྱི་ལུང་དང་བཀའ་སློབ་བཅས་གནང་།ཚེས་༨ཉིན་སྤོ་འཛམ་དགོན་དུ་བླ་གྲྭ་རྣམས་ལ་ཀུན་རིག་དབང་དང་།སེང་གདོང་མའི་རྗེས་གནང་།མི་འཁྲུགས་རྗེས་གནང་གུ་རུ་དྲག་པོའི་རྗེས་གནང་བཅས་སྩལ།སྤྱི་ཚེས་༩སྔ་མོར་སྦྲ་ཐོ་དགོན་དུ་ཕེབས་པའི་མགོན་ཁང་ལེགས་གྲུབ་སུ་བྱུང་ཡོད་པ་ལ་རྩ་གསུལ་དྲིལ་བསྒྲུབ་ཀྱི་སྒོ་ནས་རབ་གནས་དགེ་ལེགས་ཆར་འབེབས་དང་མི་སེར་སྟོང་ལྷག་ཙམ་ལ་བཀའ་སློབ་དང་རྩ་གསུམ་ཚེ་དབང་།བླ་གྲྭ་༣༠ཙམ་ལ་རྒྱལ་པོ་སྐུ་ལྔའི་དབང་བཅས་གནང་།སྤྱི་ཚེས་༡༠ཉིན་རབ་ཆབ་དགོན་ལ་ཕེབས་ནས་མི་སེར་སྟོང་གཉིས་ལྷག་ཙམ་ལ་བཀའ་སློབ་གནང་ཟིན་ནས་ད་ལྟ་རྫོང་སར་དགོན་ནང་ཐོན་ཙམ་ཡིན།སང་ཉིན་རྫོང་སར་གི་ཡུལ་ཚོ་འཛོ་མདའ་གྲོང་པས་སྨྱུང་གནས་ཀྱི་གཏང་རག་ཚོགས་འཁོར་དང་ས྄ན་ཤོད་མི་མང་ལ་ཚེ་དབང་བཅས་བསྐུར་རྒྱུ་ཡིན།གནང་སྤྱི་ཚེས་༡༢ནས་སློབ་བུ་ཉུང་ཤེས་ལ་ཞལ་ལུང་བདུད་རྩི་ཐིག་པ་དང་རྒྱུད་རྟག་གཉིས་བཅས་ཁྲིད་རྒྱུ་དང་ཟླ་ཤེས་སྐུ་འཚམ་འདུག་རྒྱུ་འཆར་བཞི་རེད་འདུག་པ་བཅས་རྫོང་སར་ནས།